V nekaterih primerih je naravno prezračevanje prostorov (odpiranje oken in vrat) povsem zadostno. Težava nastane v slabše izoliranih stavbah in stavbah, ki so locirane na območjih, kjer je dnevna in nočna temperatura podobna. Take stavbe je v določenih razmerah (na primer poletnih vročinskih valovih) brez ustreznega prezračevalnega sistema zelo težko ustrezno prezračiti. Poleg tega ročno prezračevanje zahteva kar nekaj dela.